Bétera acollirà dilluns que ve una gran concentració comarcal a favor de la taronja valenciana
20 de febrer de 2019

El sector citrícola de la comarca de Camp de Túria seguix en peu de guerra per aconseguir unes mínimes garanties de rendibilitat en els cultius de taronges.

Les concentracions que van tenir lloc en diversos municipis de la comarca el passat 21 de gener van ser un èxit d'afluència, i això ha animat els agricultors a organitzar una nova protesta, esta de caràcter comarcal, que es desenvoluparà el pròxim dia 25 de febrer a Bétera.

La Plataforma per la Dignitat del Llaurador ha convocat amb el lema "Per la defensa de la nostra citricultura" una concentració que tindrà lloc el dilluns 25 de febrer a les 19.30 hores a la porta de l'Ajuntament de Bétera (C/Gascón Sirera, 5).

L'objectiu de la Plataforma, que aglutina tot el sector citrícola, és fer visible la problemàtica del sector davant les diferents institucions i reivindicar mesures que les solucionen i valorar la clemenules i la figura del llaurador.